1968L0297 — FI — 12.07.1985 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Muutettu:

(*) Tätä asiakirjaa ei ole julkaistu suomenkielisenä.

▼B

NEUVOSTON DIREKTIIVI,

annettu 19 päivänä heinäkuuta 1968,

hyötyajoneuvojen polttoainesäiliöissä olevan polttoaineen verovapaata maahantuontia koskevien säännösten yhtenäistämisestä

(68/297/ETY)

EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 ja 99 artiklan, ottaa huomioon eräiden kilpailuun rautatie-, maantie- ja sisävesiliikenteessä vaikuttavien säännösten yhdenmukaistamisesta 13 päivänä toukokuuta 1965 tehdyn neuvoston päätöksen ( 1 ) ja erityisesti sen 1 artiklan b alakohdan, ottaa huomioon komission ehdotuksen, ottaa huomioon Euroopan parlamentin lausunnon ( 2 ), ottaa huomioon talous- ja sosiaalikomitean lausunnon ( 3 ), sekä katsoo, että sekä katsoo, että yhteisen liikennepolitiikan toteuttaminen edellyttää, että vahvistetaan yhteiset säännöt kansainvälisestä liikenteestä, jonka lähtö- tai määräpaikka on jäsenvaltion alueella taikka joka kulkee yhden tai useamman jäsenvaltion alueen kautta, näiden yhteisten sääntöjen vahvistamiseen tulee sisältyä myös hyötyajoneuvojen polttoainesäiliöissä olevan polttoaineen verovapaata maahantuontia koskevien säännösten yhtenäistäminen, eri jäsenvaltioiden liikenteenharjoittajien välisen kilpailun edellytysten yhdenmukaistamiseksi: — olisi määriteltävä verovapaasti maahan tuotavan polttoaineen vähimmäismäärä ja säädettävä tämän ylittävien määrien verovapaan maahantuonnin edellytyksistä; — polttoaineen verovapaaseen maahantuontiin jäsenvaltiossa sovellettavien säännösten olisi oltava samat riippumatta siitä, missä jäsenvaltiossa ajoneuvo on rekisteröity, ja verovapaasti maahan tuodun polttoaineen väärinkäytön estämiseksi olisi annettava rajavyöhykkeitä koskevat erityissäännökset, ON ANTANUT TÄMÄN DIREKTIIVIN:

▼M2

1 artikla

Jäsenvaltioiden on yhtenäistettävä tämän direktiivin mukaisesti säännökset, jotka koskevat jäsenvaltioiden välisten yhteisten rajojen yli liikennöivien hyötyajoneuvojen tavanomaisissa polttoainesäiliöissä olevan polttoaineen verovapaata maahantuontia.

▼A1

Article 1a

Commercial motor vehicles registered in a Member State which cross the sea on board some form of sea transport from a port on the territory of one Member State to a port on the territory of another Member State shall for the purposes of this Directive be regarded as travelling across a common frontier between Member States.

▼M2

2 artikla

Tässä direktiivissä:

— ”hyötyajoneuvolla” tarkoitetaan moottorikäyttöistä ajoneuvoa, joka rakenteeltaan ja varusteiltaan soveltuu ja on tarkoitettu kuljettamaan korvausta vastaan tai korvauksetta: — a) useampaa kuin yhdeksää henkilöä kuljettaja mukaan lukien; b) tavaroita,

— ”tavanomaisilla polttoainesäiliöillä” tarkoitetaan säiliöitä, jotka valmistaja on asentanut kiinteästi kaikkiin kyseessä olevan ajoneuvon kanssa samaa tyyppiä oleviin ajoneuvoihin ja joiden kiinteä asennus mahdollistaa polttoaineen käyttämisen suoraan työntövoiman aikaansaamiseen ja tapauksen mukaan myös jäähdytysjärjestelmän käyttämiseen. — Myös moottoriajoneuvoihin asennettuja kaasusäiliöitä, jotka mahdollistavat kaasun käyttämisen suoraan polttoaineena, pidetään tavanomaisina polttoainesäiliöinä.

▼B

3 artikla

▼M2

1. Jäsenvaltioiden on sallittava hyötyajoneuvojen tavanomaisissa polttoainesäiliöissä olevien seuraavien polttoainemäärien verovapaa maahantuonti:

a) 200 litraa ajoneuvoa ja matkaa kohti, jos ajoneuvo soveltuu ja on tarkoitettu tavaroiden kuljettamiseen korvausta vastaan tai korvauksetta;

b) 600 litraa ajoneuvoa ja matkaa kohti, jos ajoneuvo soveltuu ja on tarkoitettu kuljettamaan useampaa kuin yhdeksää henkilöä kuljettaja mukaan lukien. Neuvosto päättää perustamissopimuksessa asiaa varten määrättyä menettelyä noudattaen 1 päivään heinäkuuta 1986 mennessä komission ehdotuksesta sen polttoainemäärän korottamisesta, jonka verovapaa maahantuonti on sallittu 1 kohdan a alakohdassa tarkoitetun ajoneuvon polttoainesäiliössä.

▼B

2. Jokaisen sellaisen merkittävän lähentämistoimen yhteydessä, joka koskee dieselpolttoaineen kansallista verotusjärjestelmää, neuvosto vahvistaa yksimielisesti komission ehdotuksesta sen polttoainemäärän, jonka verovapaa maahantuonti jäsenvaltioiden on sallittava 1 kohdassa mainitun määrän lisäksi.

Kun erot edellä tarkoitettujen verotusjärjestelmien välillä ovat riittävästi kaventuneet, neuvosto päättää samaa menettelyä noudattaen kaiken hyötyajoneuvojen tavanomaisissa polttoainesäiliöissä olevan polttoaineen verovapaasta maahantuonnista.

3. Jäsenvaltiot voivat sallia 1 ja 2 kohdan säännösten mukaiset sallitut määrät ylittävien polttoainemäärien verovapaan maahantuonnin.

4. Jäsenvaltion jonkin edellä olevan kohdan mukaisesti vahvistamien polttoainemäärien on oltava samat riippumatta siitä, missä jäsenvaltiossa hyötyajoneuvo on rekisteröity.

4 artikla

Jäsenvaltion tämän direktiivin soveltamiseksi antamat säännökset eivät saa olla epäedullisempia kuin säännökset, joita tämä jäsenvaltio soveltaa kolmansissa maissa rekisteröityihin, jäsenvaltioiden välisten yhteisten rajojen yli liikennöiviin hyötyajoneuvoihin.

▼M2 —————

▼B

6 artikla

Jäsenvaltioiden on toimitettava komissiolle tiedoksi toimenpiteet, jotka on toteutettu tämän direktiivin noudattamisen varmistamiseksi.

7 artikla

Tämä direktiivi on osoitettu kaikille jäsenvaltioille.

( 1 ) EYVL N:o 88, 24.5.1965, s. 1500/65

( 2 ) EYVL N:o 28, 17.2.1967, s. 459/67

( 3 ) EYVL N:o 42, 7.3.1967, s. 618/67